***2. számú melléklet***

**Kitöltési útmutató**

A hulladékkezelési nyilvántartó lapot évente kell kitölteni, és a tárgyévet követő február 1-ig a Budapest Főváros Kormányhivatal illetékes Kerületi Hivatal Népegészségügyi Osztályának kell megküldeni postán vagy az aláírt nyilvántartó lapot szkennelve e-mailben. A nyilvántartó lapot minden egyes telephelyről, rendelőről külön kell kitölteni.

1. A nyilvántartásban az adatokat telephelyenként külön kell rögzíteni.

2. Általános adatok:

2.1. Az 1. táblázat 1.3. és 1.4. pontjában az „egyéb” tulajdonos és működtető jellegét külön szövegben kell megadni.

2.2. Az 1. táblázat 1.8. sorában és 1.9. sorában amennyiben a tárgyévben képződött és birtokolt hulladék összes mennyisége a telephelyen veszélyes hulladék esetén a 200 kg-ot, nem veszélyes hulladék esetén a 2000 kg-ot meghaladja, adatszolgáltatási kötelezettség áll fenn a telephely szerint illetékes környezetvédelmi hatóság felé. Az adatszolgáltatás alapját a hulladékkal kapcsolatos nyilvántartási és adatszolgáltatási kötelezettségekről szóló kormányrendelet szerint vezetett nyilvántartásnak kell képeznie. Az adatszolgáltatást elektronikus úton kell benyújtani.

3. Fertőző hulladék

3.1. A 2. táblázat 2.3. sorában a szolgáltatótól történő elszállítás tényét kell rögzíteni.

3.2. A 2. táblázat 2.3.1. sorában a szerződés időtartamánál a lejárati időpontot is meg kell adni.

4. Vegyi/fizikai tulajdonság miatti veszélyes hulladék

4.1. A 3. táblázat 3.1. sorában a hulladék azonosító kódját és megnevezését a hulladékjegyzékről szóló miniszteri rendelet alapján kell határozni. Minden egyes kódszámmal rendelkező veszélyes hulladékot külön kell megadni.

4.2. A 3. táblázat 3.4.2. sorában a szerződés időtartamánál a szerződés időbeli hatálya megszűnésének időpontját is meg kell adni.

4.3. A 3. táblázat 3.6. sorában a hulladék átadásának, illetve átvételének dokumentálásánál a veszélyes hulladékkal kapcsolatos tevékenységek részletes szabályairól szóló kormányrendeletben foglaltak szerint kell eljárni.

A nyilvántartó lap *3. táblázata* a vegyi és/vagy fizikai tulajdonságuk miatt veszélyes hulladékokra vonatkozik.

*3.1. és 3.3.1. sorok.* Itt kell felsorolni a keletkező hulladékokat az EWC kódszámmal és a mennyiséggel együtt. Példák:

|  |  |  |
| --- | --- | --- |
| **EWC kód** | **Megnevezés** | **kg/év** |
| **07 01 03** | **Halogéntartalmú szerves oldószerek** |   |
| **09 01 01** | **Előhívó** |   |
| **09 01 04** | **Fixáló** |   |
| **18 01 06** | **Vegyes laborvegyszer** |   |
| **Perfúziós oldat** |   |
| **DI-felületkezelő** |   |
| **Etídium-bromidos gélek** |   |
| **Pufferek** |   |
| **Festék (szövettani)** |   |
| **15 01 10** | **Veszélyes csomagolási hulladékok (kannák, ballonok)**  |   |
| **Veszélyes csomagolási hulladékok (üvegek)**  |   |
| **07 01 04** | **Halogénmentes szerves oldószerek** |   |
| **Paraffin** |   |
| **Formalin** |   |
| **07 05 13** | **Gyógyszer hulladék** |   |
| **15 02 02** | **Veszélyes anyagokkal szennyezett abszorbensek, szűrőanyagok** |   |
| **13 02 05** | **Motorolaj** |   |
| **06 01 06** | **Egyéb savak** |   |
| **06 02 04** | **Nátrum- és kálium-hidroxid** |   |
| **16 05 06** | **Azonosítatlan vegyszer** |   |
| **06 01 02** | **Sósav** |   |
| **20 01 26** | **Olaj és zsír** |   |
| **08 01 11** | **Festék, lakk hulladék** |   |
| **06 02 05** | **Egyéb lúgok** |   |
| **16 03 05** | **Veszélyes anyagokat tartalmazó szerves hulladékok (Fenollal, trizollal szennyezett műa. eszközök)** |   |
| **06 01 01** | **Kénsav és kénessav** |   |
| **17 06 03** | **Veszélyes anyagokból álló szigetelőanyag** |   |
| **08 03 17** | **Veszélyes anyagokat tartalmazó, hulladékká vált festékkazetta, toner** |   |
| **20 01 21** | **Fénycső, egyéb higanytartalmú hulladék** |   |
| **06 01 05** | **Salétromsav** |   |
| **06 03 13** | **Krómkénsav** |   |
| **14 06 03** | **Egyéb oldószerek** |   |
| **16 01 07** | **Olajszűrők** |   |
| **06 04 04** | **Higanytartalmú hulladék** |   |
| **16 02 13** | **Veszélyes anyagokat tartalmazó használatból kivont berendezések** |   |
| **06 01 04** | **Foszforsav** |   |
| **08 04 09** | **Szerves oldószereket tartalmazó ragasztók** |   |
| **07 05 10** | **Felitató anyagok, abszorbensek** |   |
| **06 02 03** | **Ammónium-hidroxid** |   |
| **18 01 08** | **Citotoxikus és citosztatikus gyógyszerek** |   |
| **20 01 19** | **Növényvédő szerek**  |   |
| **16 06 01** | **Ólomakkumulátor** |   |
| **20 01 33** | **Egyéb/vegyes (kikapacitású) galván áramforrások (száraz elem gombakku, kiskap. Lúgos akku, Ni/Cd elem)** |   |